पंडालों के साथ गजानन को घरों में स्थापित करने का क्रेज पिछले तीन-चार सालों में तेजी से बढ़ा है। जिस कारण कारीगरों के पास बड़ी मूर्तियों के साथ छोटी मूर्तियां बनाने के ज्यादा आर्डर आने लगे हैं। खुशहालपुर में राजस्थान से आए मूर्ति कलाकारों का कहना है कि इस बार पिछली बार की तुलना में छोटी मूर्तियों की मांग ज्यादा है। उन्होंने बताया कि हर साल यह मांग बढ़ती जाती है, इसलिए दो महीने पहले से ही मूर्तियां बनाना शुरू कर दिया था।